**בראשית פרק כ"ה**

פרק כה פותח בבניו של אברהם מקטורה והמשכו בבניו של יצחק מרבקה.

עיקר הלימוד יתמקד ביעקב ועשו – עיבורם, הולדתם, אורח חייהם, יחס הוריהם אליהם ויחסם לבכורה והוא מהווה הקדמה לפרק כז - ברכות יעקב ועשו

**הולדת הבנים פסוקים י"ט-כ"א:**

יט. וְאֵלֶּה תּוֹלְדֹת יִצְחָק בֶּן אַבְרָהָם אַבְרָהָם הוֹלִיד אֶת יִצְחָק:

כ. וַיְהִי יִצְחָק בֶּן אַרְבָּעִים שָׁנָה בְּקַחְתּוֹ אֶת רִבְקָה בַּת בְּתוּאֵל הָאֲרַמִּי מִפַּדַּן אֲרָם אֲחוֹת לָבָן הָאֲרַמִּי לוֹ לְאִשָּׁה:

כא. וַיֶּעְתַּר יִצְחָק לַה' לְנֹכַח אִשְׁתּוֹ כִּי עֲקָרָה הִוא וַיֵּעָתֶר לוֹ ה' וַתַּהַר רִבְקָה אִשְׁתּוֹ:

**דרישת רבקה את ה' ותשובת ה' פסוקים כ"ב-כ"ג:**

כב. וַיִּתְרֹצְצוּ הַבָּנִים, בְּקִרְבָּהּ, וַתֹּאמֶר אִם-כֵּן, לָמָּה זֶּה אָנֹכִי; וַתֵּלֶךְ, לִדְרֹשׁ אֶת-ה'.

**רש"י[כ"ב]:ויתרוצצו- רבותינו דרשוהו: לשון ריצה,** כשהייתה עוברת על פתחי תורה של שם ועבר יעקב רץ ומפרכס לצאת, עוברת על פתחי עבודה זרה עשו מפרכס לצאת

כג. וַיֹּאמֶר ה' לָהּ, שְׁנֵי גֹיִים בְּבִטְנֵךְ, וּשְׁנֵי לְאֻמִּים, מִמֵּעַיִךְ יִפָּרֵדוּ; וּלְאֹם מִלְאֹם יֶאֱמָץ, וְרַב יַעֲבֹד צָעִיר.

רש"י [כ"ג ] ממעיך יפרדו - מן המעים הם נפרדים, זה לרשעו וזה לתומו

**לידת הבנים פסוקים כ"ד - כ"ו:**

**כד** וַיִּמְלְאוּ יָמֶיהָ, לָלֶדֶת; וְהִנֵּה תוֹמִם, בְּבִטְנָהּ.  **כה** וַיֵּצֵא הָרִאשׁוֹן אַדְמוֹנִי, כֻּלּוֹ כְּאַדֶּרֶת שֵׂעָר; וַיִּקְרְאוּ שְׁמוֹ, עֵשָׂו.  **כו** וְאַחֲרֵי-כֵן יָצָא אָחִיו, וְיָדוֹ אֹחֶזֶת בַּעֲקֵב עֵשָׂו, וַיִּקְרָא שְׁמוֹ, יַעֲקֹב; וְיִצְחָק בֶּן-שִׁשִּׁים שָׁנָה, בְּלֶדֶת אֹתָם.

**אורח חייהם של יעקב ועשו ויחס הוריהם פסוקים כ"ז- כ"ח**

**כז** וַיִּגְדְּלוּ, הַנְּעָרִים, וַיְהִי עֵשָׂו אִישׁ יֹדֵעַ צַיִד, אִישׁ שָׂדֶה; וְיַעֲקֹב אִישׁ תָּם, יֹשֵׁב אֹהָלִים.

ויגדלו הנערים – ומתוך כך התברר אופיים.

מה עולה מן הכתובים לגבי אופיים ודרך חייהם של האחים? נשווה את תיאוריהם של עשו ושל יעקב:

**רש"י[כ"ז]: יושב אהלים-** אהלו של שם ואהלו של עבר.

**רש"י[כ"ח] יודע ציד-** לצוד ולרמות את יצחק בפיו, ושואלו אבא האיך מעשרין את המלח ואת התבן כסבור אביו שהוא מדקדק במצוות**.**

**איש שדה-** כמשמעו אדם בטל וצודה[צד]בקשתו חיות ועופות

**תם-** אינו בקיא בכל אלה, אלא כליבו כן פיו. מי שאינו חריף לרמות קרוי תם. **רשב"ם [כ"ז]:** **יושב אהלים**- רועה צאן אביו, כמו שפירשתי אצל "יושב אהל ומקנה".  
**אבן עזרא [כ"ז]: יודע ציד**: לעולם מלא מרמות , כי רוב החיות בדרך מרמה יתפשו, ויעקב הפך עשו בי הוא איש תם.

**כח** וַיֶּאֱהַב יִצְחָק אֶת-עֵשָׂו, כִּי-צַיִד בְּפִיו; וְרִבְקָה, אֹהֶבֶת אֶת-יַעֲקֹב.

**ספורנו [כ"ח]: ויאהב יצחק את עשו,** גם את עשו, אף על פי שידע בלא ספק שלא היה שלם כיעקב.

**ורבקה אוהבת את יעקב- לבדו מפני שהכירה ברשעו של עשו.**

**רש"י[כ"ח] : יודע ציד-** לצוד ולרמות את יצחק בפיו, ושואלו אבא האיך מעשרין את המלח ואת התבן  
כסבור אביו שהוא מדקדק במצוות